  Майя Бывальцева Удмуртиысь прокурорлэн выль воштӥсез луиз юстициысь старший советник Харалампий Попов. Со сярысь ивортэ удысэтлэн пресс-службаез. Поповез юнматон сярысь косонэз Росси Федерациысь Валтӥсь прокурор кинюртӥз. Попов Харалампий Стефанович вордӥськиз Грузиысь Цалка ёросысь Хадик черкогуртын 1971-тӥ арын. 1994-тӥ арын Удмурт кун университетысь юридик факультетэз йылпумъяз. 1993-тӥ арын толсуре Удмурт Элькунысь прокуратура ёзэсъёсы Сарапулысь прокуратурае следовательлэн интыужаз кутэмын. Элькун прокурорлэн воштӥсез интые юнматэмлэсь азьвыл Сарапулысь прокуратураын валтӥсь следователь, элькун прокуратураын валтӥсь ужъёсъя следователь, прокурорлэн юрттӥсез, валтӥсь юрттӥсез, прокурорлэн воштӥсез, Сарапуллэн прокурорез луыса ужаз. Кышнояськемын, кык нылпиосыз. Тодэ вайытом, 18-тӥ оштолэзе Удмуртилэн Кун Кенешысьтыз депутатъёс азьвыл чакламтэ сессиязы элькун прокурорлэн интыужаз Артём Николаевлэсь кандидатуразэ соглаштӥзы. Тегъёс: Ижкар Удмуртия прокуратура  